दिनों दिन विवर्ण होने वाले ओठों पर अधिक गहरे रंग की आवश्यकता पड़ने लगी,
[ स्मृति की रसाएँ
उसके उत्तरोत्तर फीके पड़ने वाले गालों पर देर तक पाउडर मला जाने लगा ।
वहिन के छोजते शरीर और घटती शक्ति का अनुभव वालक करता था, पर वह किससे कहे, क्या करे, यह उसकी समझ के बाहर की बात थी । बार बार सोचता था पिता का पता मिल जाता तो सब ठीक हो जाता । उसके स्मृति पट पर मा की कोई रेखा नहीं, परन्तु पिता का जो अस्पष्ट चित्र अंकित था उससे उनके स्नेहशील होने में सन्देह नहीं रह जाता। प्रतिदिन निश्चय करता कि दूकान में आनेवाले प्रत्येक व्यक्ति से पिता का पता पूछेगा और एक दिन चुपचाप उनके पास पहुँच और उसी तरह चुपचाप उन्हें घर लाकर खड़ा कर देगा -- तब यह विमाता कितनी डर जायगी और वहिन कितनी प्रसन्न होगी !
चाय की दूकान का मालिक अब दूसरा था, परन्तु पुराने मालिक के पुत्र के साथ उसके व्यवहार में सहृदयता कम नहीं रही, इसीसे वालक एक कोने में सिकुड़ कर खड़ा हो गया और आनेवालों से हकला हकला कर पिता का पता पूछने लगा। कुछ ने उसे आश्चर्य से देखा, कुछ मुस्करा दिये, पर दो एक ने दूकानदार से कुछ ऐसी बात कही जिससे वह बालक को हाथ पकड़कर बाहर ही नहीं छोड़ आया, इस भूल की पुनरावृति होने पर विमाता से दण्ड दिलाने की धमकी भी दे गया । इस प्रकार उसकी खोज का अन्त हुआ ।
वहिन का सन्ध्या होते ही कायापलट, फिर उसका आधी रात वीत' जाने पर भारी पैरों से लौटना, विशाल शरीरवाली विमाता का जंगली विल्ली की तरह हल्के पैरों से विछोने से उछल कर उतर आना, वहिन के शिथिल हाथों से वटुर्य का छिन जाना और उसका भाई के मस्तक पर मुख रखकर स्तब्ध भाव से पड़ रहना आदि क्रम ज्यों के त्यों चलते रहे ।
पर एक दिन वहिन लौटी ही नहीं । सवेरे विमाता को कुछ चिन्तित -- भाव से उसे 